הלל פלסר

הרב הלל פלסר (כ"ו בשבט ה'תשי"א, 1 בפברואר 1951 – כ"א באב ה'תשפ"ב, 18 באוגוסט 2022) היה איש חינוך דתי-לאומי ישראלי, מרבני הציונות הדתית, ממייסדי תלמוד תורה 'מורשה' – ראשון תלמודי התורה בציונות הדתית ומנהל המוסד עד לפטירתו, ראש ישיבה קטנה 'מורשה', ומתלמידי הרב צבי יהודה הכהן קוק. שימש כרב הקיבוץ שדה אליהו, ור"מ בישיבת מרכז הרב. כמו כן לימד תקופות מסוימות בישיבת נתיב מאיר ובישיבת מכון מאיר.

== ביוגרפיה ==
נולד בכ"ו שבט ה'תשי"א ליהודה זאב<ref></ref> ואלישבע פלסר שהתגוררו ברמת-גן. בגיל שמונה התייתם מאימו. לאחר מות אימו, אחותה לאה חנוך (קיקי) עזרה רבות בגידולו.

בגיל התיכון למד בישיבת בני עקיבא נתיב מאיר, ולאחר מכן בהשפעת רבו הרב אריה קוסטינר הלך ללמוד בישיבת מרכז הרב.

במרכז הרב בלט בכשרונותיו והתקרב מאוד לראש הישיבה הרב צבי יהודה הכהן קוק, שמינה אותו לגבאי בישיבה, ובשלב מאוחר יותר באופן יוצא דופן מינה אותו גם למסור שיעורים באמונה בפני תלמידים<ref>כפי שהעיד על עצמו הרב פלסר בראיון שעשו עמו במלאת 20 שנה לישיבה קטנה מורשה, וכן הזכיר זאת בשיעור שנתן בישיבת מרכז הרב. וכך גם העיד הרב יעקב שפירא בהספד בהלויה.</ref>, שהיו צעירים ממנו אך בשנים בודדות.

לאחר תקופה מסוימת, פנה אליו הרב צבי יהודה וביקש ממנו להתמנות לרב הקיבוץ שדה אליהו. בתחילה הוא סירב, ולבסוף סוכם שיישאר להתגורר בירושלים על יד הישיבה, וייסע לשדה אליהו פעם בשבוע<ref><span>, סרוגים</span></ref><ref>כך העידו גם אחיו במהלך השבעה</ref>.

== תלמוד תורה מורשה ==

בשנת ה'תשל"ז היה חלק מקבוצה של בכירי תלמידי של הרב צבי יהודה שפנו להקים תלמוד תורה ברוחה של ישיבת מרכז הרב. הקבוצה מנתה מלבדו עוד שישה תלמידים מרכזיים: הרב עודד וולנסקי, הרב מרדכי שטרנברג, הרב אריה קורן, הרב אלי סדן והרב בנימין אייזנר.

הסיבה להקמת תלמוד תורה מורשה הייתה שבאותה העת התרבו אברכי ישיבת מרכז הרב, גדלו המשפחות, ונולדו ילדים, והיה צורך במוסד חינוכי המתאים לרמה החינוכית אותה דרשו האברכים בשביל ילדיהם, מוסד המחנך ומלמד על טהרת הקודש, ללא שיעבוד לגורמים חיצוניים ולתוכניות לימוד מסוימות. לכן הוחלט, על ידי שבעת חברי הקבוצה, להקים את תלמוד תורה מורשה בשכונת קריית משה בירושלים<ref>תיאור זה נדפס משמו בספר שיחות לפרשת שבוע מסכומי שעוריו.</ref>.

מאוחר יותר הצטרפו אל שבעת חברי הקבוצה, הרב יעקב לבנון, הרב צבי טאו, הרב יהושע רוזן ועוד תלמידים נוספים רבים. בהמשך פרשו תלמידי הרב צבי יהודה קוק לתפקידים שונים, והרב הלל פלסר נשאר לבדו בראש המוסד.

עם השנים התפתח צורך של מסגרת המשך לבוגרי המוסד עקב רצון של חלק ממשפחות התלמידים בישיבה שתכלול 'לימודי קודש' בלבד, ולצורך כך הקים הרב הלל את הישיבה הקטנה "מורשה", בתחילת שנת הלימודים ה'תשנ"ט (1999)<ref>כפי שאמר הרב הלל בראיון לרגל כנס הבוגרים במלאת 20 שנה לשיבה הקטנה.</ref>.

== דעותיו ==
הדגיש לתלמידיו את חשיבות האחריות האישית של האדם על עצמו, על הסובבים אותו ועל עם ישראל כולו. מוטיב שבא לידי ביטוי במשנתו החינוכית שבה חולקה האחריות הכללית על התלמידים וחולקו להם תפקידים בניהול הישיבה.

על אף שדגל בניהול אורח חיים דתי אדוק, והמוסדות שייסד ועמד בראשם היו עם מינימום לימודי חול, היה ער לעובדה שצורת חינוך כזו עלולה לגרום לחוסר איזון והבליט את השאיפה והרצון לגדל תלמידי חכמים מאוזנים ונורמלים<ref>כפי שענה לשאלת המראיין בראיון שערכו עמו לקראת כנס הבוגרים במלאת 20 שנה..</ref>.

בבחירות לעיריית ירושלים בשנת 2018 תמך בחגית משה, ופורסם על ידה מכתב ההוקרה ששלח לה.

== פטירתו ==
במשך שנותיו האחרונות סבל מבעיות בעמוד השדרה דבר שהסב לו כאבים גדולים וקשיי הליכה, כשבוע לפני שנפטר נערך לו ניתוח בעמוד השדרה, ובאור לכ"א באב ה'תשפ"ב נפטר בביתו בפתאומיות, כנראה מסיבוך של הניתוח, בגיל 71. הלוייתו יצאה למחרת מבית המדרש של ישיבת מורשה לחלקת הקדושים בהר הזיתים. השתתפו בה אלפי אנשים ועשרות רבני הציונות הדתית.

ספדו לו רבנים ואישי ציבור רבים, בהם הרב חיים דרוקמן, הרב יעקב שפירא והרב זלמן מלמד, ועוד רבים.
על מצבתו נכתב:

== משפחתו ==
היה נשוי למיכל (לבית יעקובסון) ולהם שנים עשר ילדים, ונכדים רבים. בתו הודיה נשואה לאל"ם דוד שפירא. גיסו הוא הרב יחזקאל יעקובסון.

== ספריו ==
ספריו נכתבו על ידי תלמידיו הקרובים, ברובם מתוך שיחות שהעביר בישיבה קטנה מורשה בסעודה שלישית (בדומה לרבו, הרצי"ה) ונדפסו כהדפסות פנימיות – חלק מהשיחות יצאו בחייו, רובם עברו את הגהת הרב פלסר עצמו.
* שיחות לפרשת השבוע ומועדי השנה – מסכומי תלמידים.
* טוב עי"ן – התבוננות במועדי השנה – מסיכומי תלמידים על פי שיחותיו, ה'תשפ"א, מתוכם הודפסו במהלך השנים חוברות בסמוך למועדים:
* טוב עין – פורים – אדר ה'תשפ"א.
* טוב עין – ימים נוראים – תשרי ה'תשפ"ג.
* טוב עין – פסח – ניסן התשפ"ד.

== תלמידיו ==
העמיד מאות ואלפי תלמידים, ביניהם:
* שלום אייזנר (בנו של הרב בנימין אייזנר, חתנו של הרב יהושע צוקרמן) – סמח"ט הבקעה לשעבר.
* הרב אלישמע כהן – ראש ישיבת חומש.
* דוד זיני – קצין צה"ל בדרגת אלוף.
* הרב אברהם זרביב (בנו של הרב עמנואל זרביב) – דיין וראש המכינה הקדם צבאית בבית אל לשעבר.
* יאיר וולנסקי.
* הרב אברהם יצחק שוורץ – רבה של קריית ארבע
* הרב עודד מילר – ר"מ בישבת בני צבי, אברך בכולל דיינות בישיבת בית אל, ומרבני אתר ישיבה.
* הרב יצחק צוקרון – ר"מ בישיבת קדומים.
* הרב יצחק דביר – רב בארגון כושרות.
* הרב שמשון יודייקין – רב בישיבת מרכז הרב.

== לקריאה נוספת ==
* מי כאן הלל – קובץ הספדים על מו"ר ראש הישיבה הרב הלל פלסר זצ"ל, תמוז ה'תשפ"ג.

== קישורים חיצוניים ==
* 
* 
* [https://www.kipa.co.il/חדשות/1140289-0/ ברוך דיין האמת: נפטר הרב הלל פלסר ראש הישיבה הקטנה שבתלמוד תורה מורשה] - כיפה.
* [https://www.inn.co.il/tags/הרב_הלל_פלסר כתבות על הרב הלל פלסר], באתר ערוץ 7

== הערות שוליים ==

קטגוריה:אנשי חינוך ישראלים
קטגוריה:רבני הציונות הדתית בישראל
קטגוריה:ירושלים: רבנים
קטגוריה:בוגרי ישיבת נתיב מאיר
קטגוריה:בוגרי ישיבת מרכז הרב
קטגוריה:תלמידי הרצי"ה קוק
קטגוריה:רבני ישיבת מרכז הרב
קטגוריה:אנשי חינוך דתיים
קטגוריה:ירושלים: אישים
קטגוריה:רבנים ישראלים
קטגוריה:ציונות דתית: אנשי חינוך
קטגוריה:ציונות דתית: מייסדי ארגונים ומוסדות
קטגוריה:רבני ישיבת מורשה
קטגוריה:יהודים הקבורים בהר הזיתים: חלקת הקדושים
קטגוריה:ראשי ישיבות ציוניות
קטגוריה:רבני קיבוצים
קטגוריה:תלמידי הרב אברהם אלקנה שפירא
קטגוריה:ישראלים שנולדו ב-1951
קטגוריה:ישראלים שנפטרו ב-2022